Komisijos nuomonė pagal EB sutarties 251 straipsnio 2 dalies trečios pastraipos c punktą dėl Europos Parlamento pakeitimų Tarybos bendrojoje pozicijoje dėl pasiūlymo dėl Europos parlamento ir Tarybos Reglamento dėl keleivių vežimo keliais ir geležinkeliais viešųjų paslaugų iš dalies keičianti Komisijos pasiūlymą pagal EB sutarties 250 straipsnio 2 dal /* KOM/2007/0460 galutinis - COD 2000/0212 */





[pic] | EUROPOS BENDRIJŲ KOMISIJA | Briuselis, 25.7.2007 KOM(2007) 460 galutinis 2000/0212 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento pakeitimų Tarybos bendrojoje pozicijoje dėl pasiūlymo dėl EUROPOS PARLAMENTO IR TARYBOS REGLAMENTO dėl keleivių vežimo keliais ir geležinkeliais viešųjų paslaugų IŠ DALIES KEIČIANTI KOMISIJOS PASIŪLYMĄpagal EB sutarties 250 straipsnio 2 dal 2000/0212 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento pakeitimų Tarybos bendrojoje pozicijoje dėl pasiūlymo dėl EUROPOS PARLAMENTO IR TARYBOS REGLAMENTO dėl keleivių vežimo keliais ir geležinkeliais viešųjų paslaugų 1. Įvadas EB sutarties 251 straipsnio 2 dalies trečios pastraipos c punkte numatyta, kad Komisija turi pateikti nuomonę dėl Europos Parlamento antrojo svarstymo metu pasiūlytų pakeitimų. Komisija toliau išdėsto savo nuomonę dėl Parlamento siūlomų pakeitimų. 2. Pagrindiniai faktai Persvarstytas pasiūlymas EP ir Tarybai pateiktas (dokumentas COM(2005) 319 galutinis – 2000/0212 (COD)) | 2005 m. liepos 22 d. | Europos regionų komiteto nuomonė pateikta | 2006 m. vasario 16 d. | Europos ekonomikos ir socialinių reikalų komiteto nuomonė pateikta | 2006 m. gegužės 17 d. | Europos Parlamento nuomonės priėmimo data po pirmojo pradinio pasiūlymo COM (2000) 7 svarstymo | 2001 m. lapkričio 14 d. | Bendroji pozicija priimta | 2006 m. gruodžio 11 d. | Europos Parlamento nuomonė pateikta (antrasis svarstymas) | 2007 m. gegužės 10 d. | 3. PASIūLYMO TIKSLAS Šiuo pasiūlymu siekiama pakeisti 1969 m. priimtą reglamentą, kuris iki šiol yra Bendrijos teisinis pagrindas, taikomas viešojo keleivių sausumos transporto srityje[1]. Viešojo keleivių sausumos transporto sektoriaus ekonominė aplinka, palyginus su 1969 metais, labai pasikeitė. Tas reglamentas paseno ir kelia teisinį nesaugumą, tai jau rodo didėjantis ieškinių skaičius. Konstatavusi, kad Bendrijos teisinis pagrindas nebetinkamas ir siekdama pagerinti paslaugų veiksmingumą ir kokybę, Komisija 2000 m. rugsėjo mėnesį pateikė Europos Parlamento ir Tarybos reglamento pasiūlymą[2], kuriuo siekiama pakeisti 1969 m. reglamentą. 2001 m. lapkričio mėnesį Europos Parlamentui po pirmojo svarstymo patvirtinus nuomonę, Komisija 2002 m. vasario mėnesį pateikė iš dalies pakeistą pasiūlymą. Tačiau dėl didelių rinkos atvėrimo patirties valstybėse narėse skirtumų, Taryba negalėjo tęsti pradėtų darbų. Siekdama išspręsti minėtas problemas, suderinti skirtingas šiuo klausimu Europos Parlamento ir Tarybos išreikštas pozicijas ir atsižvelgti į Europos Bendrijų Teisingumo Teismo sprendimą byloje „Altmark“[3], Komisija 2005 m. liepos mėnesį patvirtino persvarstytą reglamento pasiūlymą, pakeičiantį iš dalies pakeistą 2002 m. pasiūlymą. Šis pasiūlymas daugiausia grindžiamas teisėkūros supaprastinimu, didesniu viešojo transporto organizavimo lankstumu bei tinkamiau taikant subsidiarumo ir skaidrumo principus. Juo siekiama teisiškai apibrėžti kompetentingų institucijų intervencijos viešojo keleivių sausumos transporto sektoriuje taisykles. Tuo tikslu jame numatomos išsamios kompensavimo taisyklės ir išimtinių teisių suteikimas šiame sektoriuje. Pagal jį valstybės valdžios institucijų ir transporto operatorių santykių įforminimas sutartimis ir didesnis skaidrumas tampa bendrai taikoma praktika. Tuo pat metu, atsižvelgus į Europos Parlamento prašymą, šiame pasiūlyme pirmą kartą pripažįstama vietos valdžios institucijų laisvo pasirinkimo teisė viešojo transporto organizavimo srityje. Pasiūlymu nustatomas aiškus pagrindas organizuoti konkursus viešojo transporto paslaugų teikimo sutartims sudaryti, arba kompetentingoms valdžios institucijoms teikti tokias paslaugas pačioms arba pasitelkus vidaus operatorius. 4. Komisijos nuomonė dėl Parlamento priimtų pakeitimų Aptariamas klausimas buvo tarpinstitucinio derinimo objektas ir užbaigus šį procesą per antrąjį svarstymą projektą bus galima priimti. Parlamento priimti pakeitimai susiję su techninio pobūdžio patikslinimais ir tam tikrais šiek tiek svarbesniais aspektais. Galimybės sudaryti sutartis su subrangovais apibrėžtos ir apribotos, siekiant užtikrinti, kad bet kokiu atveju sutartį pasirašiusioji šalis suteiktų didžiąją dalį vežimo paslaugų. Sutarčių tiesioginio sudarymo su mažosiomis ir vidutinėmis transporto įmonėmis ribos šiek tiek padidintos: metinė vertė nuo 1,7 mln. padidinta iki 2 mln. eurų. Numatytos priemonės, kuriomis užtikrinama galimybė apskųsti teismine tvarka. Galiausiai pakeitimais taip pat sutrumpinami reglamento įsigaliojimo ir pereinamasis laikotarpiai, kurie sutrumpėja atitinkami nuo 36 iki 24 mėnesių ir nuo 12 iki 10 metų. Komisija gali visiškai pritarti visiems Europos Parlamento antrojo svarstymo metu priimtiems pakeitimams. 5. Išvada Pagal EB sutarties 250 straipsnio 2 dalį Komisija iš dalies keičia savo pasiūlymą, kaip išdėstyta pirmiau. [1] 1969 m. birželio 26 d. Tarybos reglamentas (EEB) Nr. 1191/69 dėl valstybių narių veiksmų, susijusių įsipareigojimais, neatskiriamais nuo viešosios paslaugos geležinkelio, kelių ir vidaus vandenų transporto srityje sąvokos (OL L 156, 1969 6 28, p. 1). Reglamentas su paskutiniais pakeitimais, padarytais Reglamentu (EEB) Nr. 1893/91 (OL L 169, 1991 6 29, p. 1). [2] COM (2000)7 galutinis - 2000/0212 (COD), su pakeitimais, padarytais COM (2002) 107 galutinis. [3] 2003 m. liepos 24 d. Sprendimas byloje C-280/00 Altmark Trans GmbH ir Regierungspräsidium Magdeburg/Nahverkehrsgesellschaft Altmark GmbH.